SET50 Put ปรับตัวขึ้นต่อเนื่องหลังดัชนีปิดลบในวันอังคาร
นักลงทุนเทรด SET50 DW หนาแน่นต่อเนื่อง ขณะที่ดัชนีหลักทรัพย์อ้างอิงเคลื่อนไหวผันผวนสลับบวกลบในระหว่างวัน
27 พ.ค. 2558

บล.แมคควอรี กล่าวว่า นักลงทุนเทรด SET50 DW หนาแน่นต่อเนื่อง ขณะที่ดัชนีหลักทรัพย์อ้างอิงเคลื่อนไหวผันผวนสลับบวกลบในระหว่างวัน  โดย ณ สิ้นวัน สัญญาซื้อขายล่วงหน้า S50M15 ปิดตลาด -0.47% ส่วนดัชนีราคา SET50 Index ปิดตลาด -0.68% ส่งผลให้ SET50 Put ปรับตัวขึ้น ตัวอย่างเช่น S5028P1506B +6.9% และ S5028P1509A +3.4%
ขณะที่ SET50 Call ปรับตัวลดลง แต่มีปริมาณการซื้อขายหนาแน่นกว่า เช่น S5028C1506A -9.1% เป็นต้น ทั้งนี้ การเคลื่อนไหวผันผวนของหุ้นอ้างอิงยังส่งผลให้นักลงทุนให้ความสนใจ DW บนหุ้นรายตัวในหลายกลุ่มหลักทรัพย์ โดยส่วนใหญ่ปริมาณการซื้อขายหนาแน่นในกลุ่ม DW ที่เคลื่อนไหวตอบสนองต่อการเปลี่ยนแปลงของราคาหลักทรัพย์อ้างอิงได้ดี ตัวอย่าง DW28 เช่น ITD28C1509A, PTT28C1510A และ TPIP28C1510A เป็นต้น
อย่างไรก็ตาม ท่ามกลางการปรับตัวลงของหุ้นอ้างอิงส่วนใหญ่ในตลาด ยังมีหุ้นอ้างอิงบางหลักทรัพย์ที่สามารถปรับตัวเพิ่มขึ้นสวนทิศทางตลาดได้ ตัวอย่างเช่น WHA ปิดปรับตัวเพิ่มขึ้น +1.1%  และ TOP ปิดปรับตัวเพิ่มขึ้น +1.0% ซึ่งส่งผลให้ Call DW ปรับตัวขึ้นตาม เช่น WHA28C1506A +10.0% และ TOP28C1511A +4.4% ตามลำดับ ขณะที่กลุ่มเทคโนโลยี รับเหมาก่อสร้าง และ พลังานส่วนใหญ่ปรับตัวลดลง ซึ่งส่งผลให้ Call DW ปรับตัวลดลงตาม เช่น TRUE28C1509B -9.4% เทียบกับหุ้นอ้างอิงที่ปรับตัวลง -2.6% และ Put DW ปรับตัวขึ้น เช่น TRUE28P1509A +8.5%
ทางด้านแรงซื้อขายสุทธิใน DW28 ท่ามกลางดัชนีหลักทรัพย์ที่ปรับตัวลงวานนี้ นักลงทุนบางส่วนซื้อสุทธิ SET50 Call เช่น S5028C1506A 5.6 ล้านหน่วย ขณะที่แรงซื้อสุทธิใน DW บนหุ้นรายตัว ยังคงกระจายในหลายกลุ่มหลักทรัพย์ เช่น PSL28C1509A 1.5 ล้านหน่วย และ THCO28C1511A 1.5 ล้านหน่วย  ทั้งนี้ แรงขายสุทธิกระจายในหลายกลุ่มหลักทรัพย์เช่นกัน เช่น ITD28C1509A 4.5 ล้านหน่วย WHA28C1506A 2.5 ล้านหน่วย และรวมทั้ง CPN28C1507A 1.7 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 30,006.70 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  934.07 ล้านบาท
คิดเป็น 3.1%  